Úradný vestník L 216 , 04/08/1998 S. 0008 - 0011



Rozhodnutie Rady z 20. júla 1998 o spoločnom technickom predpise týkajúcom sa požiadaviek na pripojenie pre koncové zariadenia (s vylúčením koncových zariadení zabezpečujúcich v odôvodnených prípadoch hlasovú telefónnu službu) k analógovým verejným telefónnym sieťam (PSTN), ktorých adresovanie v sieti, ak je umožnené, sa realizuje prostriedkami dvojtónovej frekvenčnej voľby (DTMF) (98/482/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, o zreteľom na smernicu Európskeho parlamentu a Rady 98/13/ES z 12. februára 1998 týkajúcu sa koncových telekomunikačných zariadení a zariadení družicových zemských staníc, vrátane vzájomného uznávania ich súladu [1], najmä na jej článok 7 ods. 2, druhá zarážka, keďže Komisia identifikovala typy koncových zariadení, pre ktoré sa požaduje spoločný technický predpis, ako aj pripojený rozsah pôsobnosti vyhlásenia; keďže je nutné prijať zodpovedajúce harmonizované normy alebo ich časti vykonávajúce základné požiadavky, ktoré treba transformovať do spoločných technických predpisov; keďže technický vývoj národných verejných telefónnych sietí postupoval nepretržite v priebehu dvadsiateho storočia a keďže spočiatku tento vývoj prebiehal nezávisle od siete ku sieti, na určitý čas zostanú medzi takýmito sieťami dôležité technické rozdiely; keďže existujú technické rozdiely vo verejných telefónnych sieťach (PSTN) a keďže najvýznamnejšie z nich sú popísané v Informačných správach vydaných v Príručke EG 201121 Európskeho telekomunikačného normalizačného inštitútu (Advisory Notes publikované v ETSI Guide EG 201121); keďže použitie týchto informačných správ je dobrovoľné a môžu obsahovať užitočné informácie pre výrobcov; keďže oznamovacie orgány z tohto dôvodu zabezpečia, aby výrobcovia boli informovaní o možnosti použiť informačné správy, ktoré sa týkajú špecifických požiadaviek niektorých sietí; keďže je nutné umožniť počas prechodného obdobia naďalej schvaľovať koncové zariadenia podľa vnútroštátnych predpisov; keďže výrobcovia musia pripojiť prehlásenie o všetkých výrobkoch schválených týmto rozhodnutím; keďže výrobcovia musia vypracovať deklaráciu o kompatibilite siete; keďže oznamovacie orgány musia zabezpečiť, aby výrobcovia boli informovaní o týchto povinnostiach; keďže oznamovacie orgány musia informovať iné oznamovacie orgány o deklaráciách o kompatibilite siete vždy, keď bude udelené schválenie týmto rozhodnutím; keďže zariadenia spadajúce do pôsobnosti tohto rozhodnutia, ktoré boli schválené vnútroštátnymi predpismi pred ukončením prechodného obdobia, možno naďalej umiestňovať na národnom trhu a uvádzať do prevádzky; keďže Výbor pre schvaľovanie koncových zariadení (Výbor ACTE) nepredložil podľa článku 28 smernice 98/13/ES stanovisko k spoločnému technickému predpisu, ktorým sa zaoberá toto rozhodnutie; keďže následne v súlade s článkom 29 ods. 3 smernice 98/13/ES Komisia predložila Rade tento návrh, ktorý sa týka prijímaného opatrenia, PRIJALA TOTO ROZHODNUTIE: Článok 1 1. Toto rozhodnutie sa týka zariadení, ktoré sa pripájajú ako samostatné koncové zariadenia cez dvojvodičový prístup k analógovej prípojke verejnej telefónnej siete na koncovom bode siete a spadajú do pôsobnosti harmonizovanej normy určenej v článku 2 ods. 1. 2. Toto rozhodnutie zavádza spoločný technický predpis, ktorý zahŕňa požiadavky na pripojenie pre koncové zariadenia analógovej verejnej telefónnej siete, ktoré sú uvedené v odseku 1. Toto rozhodnutie nezahŕňa požiadavky, ktoré sa týkajú prepojenia koncových zariadení cez verejnú telekomunikačnú sieť, ako je špecifikované v článku 5 písm. g) smernice 98/13/ES. Článok 2 1. Spoločný technický predpis obsahuje harmonizovanú normu pripravenú zodpovedajúcim normalizačným orgánom, ktorá v príslušnej miere vykonáva základné požiadavky uvedené v článku 5 písm. d) a f) smernice 98/13/ES. Odkaz na normu je v prílohe I. 2. Koncové zariadenia, ktoré zahŕňa toto rozhodnutie, musia vyhovovať spoločnému technickému predpisu uvedenému v odseku 1, musia spĺňať základné požiadavky uvedené v článku 5 písm. a) a b) smernice 98/13/ES a musia spĺňať požiadavky ostatných aplikovaných smerníc, najmä smernice Rady 73/23/EHS z 19. februára 1973 o zosúladení právnych predpisov členských štátov o elektrických priemyselných zariadeniach na používanie v určitých hraniciach napätia [2] a smernice Rady 89/336/EHS z 3. mája 1989 o aproximácii právnych predpisov členských štátov, týkajúcich sa elektromagnetickej kompatibility [3]. Článok 3 1. Oznamovacie orgány poverené realizáciou postupov uvedených v článku 10 smernice 98/13/ES musia, čo sa týka koncových zariadení zahrnutých v článku 1 ods. 1 tohto rozhodnutia, používať alebo zabezpečiť používanie aplikovaných častí harmonizovanej normy uvedenej v článku 2 ods. 1 tohto rozhodnutia. 2. Oznamovacie orgány zabezpečia, aby: a) výrobcovia alebo iní žiadatelia o schválenie boli informovaní o Informačných správach, ktoré sú uverejňované v Príručke ETSI EG 201121 (Advisory Notes publikované v ETSI Guide EG 201121), vrátane ich ostatných doplnkov a b) aby boli výrobcovia informovaní, že musia pripojiť prehlásenie o všetkých výrobkoch schválených týmto rozhodnutím vo forme uvedenej v prílohe II a c) aby výrobcovia tiež vypracovali deklaráciu o kompatibilite siete vo forme uvedenej v prílohe III. 3. Oznamovacie orgány informujú iné oznamovacie orgány o deklaráciách o kompatibilite siete, ktoré sa vyhotovia, keď je týmto rozhodnutím udelené schválenie. Článok 4 1. Zariadenia v pôsobnosti harmonizovanej normy uvedenej v článku 2 ods. 1 možno schvaľovať vnútroštátnymi predpismi na typové schvaľovanie počas nasledujúcich 15 mesiacov od dátumu prijatia tohto rozhodnutia. 2. Koncové zariadenia schválené takýmito vnútroštátnymi predpismi na typové schvaľovanie možno naďalej umiestňovať na trhu a uvádzať do prevádzky. Článok 5 Toto rozhodnutie je adresované členským štátom. V Bruseli 20. júla 1998 Za Radu predseda W. Molterer [1] Ú. v. ES L 74, 12.3.1998, s. 1. [2] Ú. v. ES L 77, 26.3.1973, s. 29. Smernica naposledy zmenená a doplnená smernicou 93/68/EHS (Ú. v. ES L 220, 30.8.1993, s. 1). [3] Ú. v. ES L 139, 23.5.1989, s. 19. Smernica naposledy zmenená a doplnená smernicou 93/68/EHS (Ú. v. ES L 220, 30.8.1993, s. 1). -------------------------------------------------- PRÍLOHA I Odkaz na príslušnú harmonizovanú normu Harmonizovaná norma uvedená v článku 2 je: Attachment requirements for pan-European approval for connection to the analogue Public Switched Telephone Networks (PSTNs) of TE (excluding TE supporting the voice telephony service) in which network addressing, if provided, is by means of Dual Tone Multi Frequency (DTMF) signalling. [Požiadavky na pripojenie, pre paneurópske schvaľovanie pripojenia telekomunikačných zariadení (s vylúčením telekomunikačných zariadení, ktoré zabezpečujú hlasovú telefónnu službu) k analógovým verejným telefónnym sieťam (PSTN), ktorých adresovanie v sieti, ak je umožnené, sa realizuje prostriedkami dvojtónovej frekvenčnej voľby (DTMF)]. ETSI European Telecommunications Standards Institute ETSI Secretariat TBR 21: January 1998 (s vylúčením úvodu) DOPLNKOVÉ INFORMÁCIE Európsky inštitút pre telekomunikačné normy sa uznáva podľa smernice Rady 83/189/EHS z 28. marca 1983, ktorá stanovuje postup na poskytovanie informácií v oblasti technických noriem a predpisov [1]. Harmonizovaná norma, na ktorú sa odvoláva vyššie, bola vytvorená podľa oprávnenia vydaného v súlade s príslušnými postupmi smernice 83/189/EHS. Úplné znenie harmonizovanej normy, na ktorú sa odvoláva vyššie, možno získať od: European Telecommunications Standards 650 Route des Lucioles F-06921 Sophia Antipolis Cedex France | Institute | European Commission DG XIII/A/2 - (BU 31, 1/7) Rue de la Loi/Wetstraat 200 B-1049 Brussels | alebo od ľubovoľnej inej organizácie zodpovednej za sprístupňovanie ETSI noriem. Zoznam týchto organizácií možno nájsť na internetovej stránke www.ispo.cec.be. [1] Ú. v. ES L 109, 26.4.1983, s. 8. -------------------------------------------------- PRÍLOHA II Text prehlásenia, ktoré výrobcovia pripoja k výrobkom schváleným týmto rozhodnutím "Zariadenie bolo schválené v súlade s rozhodnutím Rady 98/482/ES pre paneurópske pripojenie samostatného koncového zariadenia k verejnej telefónnej sieti (PSTN). Avšak kvôli rozdielom medzi jednotlivými verejnými telefónnymi sieťami (PSTN) poskytovanými v rôznych krajinách, schválenie nedáva samo osebe neobmedzenú záruku úspešnej prevádzky na koncovom bode každej verejnej telefónnej siete. V prípade problémov by ste mali v prvom rade kontaktovať dodávateľa vášho zariadenia." Poznámka: Výrobca má zabezpečiť, aby boli predajca a používateľ zariadenia jasne informovaní o spomenutých informáciách prostriedkami, ktoré umožňuje balenie a/alebo prostredníctvom používateľských manuálov alebo inými formami inštruktáže používateľa. -------------------------------------------------- PRÍLOHA III Vyhlásenie o zhode siete vypracovaná výrobcom pre oznamovací orgán a predajcu Toto vyhlásenie bude určovať siete, na prácu s ktorými je zariadenie určené a ostatné hlásené siete, s ktorými môže mať zariadenie ťažkosti pri prepájaní. Vyhlásenie o kompatibilite siete vypracovaná výrobcom pre používateľa Toto vyhlásenie bude určovať siete, na prácu s ktorými je zariadenie určené a ostatné hlásené siete, s ktorými môže mať zariadenie ťažkosti pri prepájaní. Výrobca priloží aj prehlásenie, ktoré objasňuje, kde je zhoda siete závislá od fyzických a softvérových nastavení prepojenia. Tiež používateľovi poradí, aby sa v prípade, keď bude chcieť použiť zariadenie na inej sieti, spojil s predajcom. --------------------------------------------------